http://www.loc.gov/mods/v3 http://www.loc.gov/standards/mods/v3/mods-3-2.xsd
"Augmented Leaders" - supermani digitálnej revolúcie?
Žijeme v digitálnej ére. Obklopujú nás čoraz dokonalejšie technologické zariadenia, s ktorými sa nestretávame len v sci-fi svete, ale pomerne často a na neočakávaných miestach či aktivitách. Vozíme sa v autách, ktoré komunikujú so svetom a dokážu samé šoférovať. Z mobilov ovládame naše domovy a deti sa s rodičmi či so starými rodičmi stretávajú vo virtuálnom priestore. Pandémia urýchlila proces digitalizácie našich životov a zmenila naše fungovanie doma i v práci. A nedávno nám umelá inteligencia ChatGPT ukázala, že dokáže zrežírovať fi lm, napísať článok (nemajte obavy, nie je to tento prípad) alebo zložiť skúšku na univerzite. Čo to pre nás znamená? Príležitosť alebo hrozbu? Nenahradí nás AI onedlho v práci a nespôsobí zánik množstva pracovných miest? S určitosťou vieme, že sa to už deje a mení naše životy, prácu, biznis a fungovanie organizácií. A toto všetko si vyžaduje nový prístup k líderstvu a tzv. augmentovaných lídrov.